กูรูชี้เป้า 3 กลุ่มร้อน ชง 9 บจ.กำไรปี 2017 เด่นสุด
กลยุทธ์การลงทุนสัปดาห์นี้ ถือครองน้ำหนักหุ้นไทยที่ระดับ 70% เพี่อลุ้นการฟื้นตัวของตลาดในช่วงถัดไป หลังจากคาดตลาดในช่วงที่ผ่านมาตอบรับความเสี่ยงต่อการขึ้นดอกเบี้ย ของ FED ไปมากแล้ว
17 มี.ค. 2560

บล.โนมูระ พัฒนะสิน ระบุในบทวิเคราะห์ (13 มี.ค.) แนะนำกลยุทธ์การลงทุนสัปดาห์นี้ ถือครองน้ำหนักหุ้นไทยที่ระดับ 70% เพี่อลุ้นการฟื้นตัวของตลาดในช่วงถัดไป หลังจากคาดตลาดในช่วงที่ผ่านมาตอบรับความเสี่ยงต่อการขึ้นดอกเบี้ย ของ FED ไปมากแล้ว โดยแนะ Theme ที่น่าสนใจ 1) กลุ่มคาดกำไร 2017 เด่น SNC, PSTC, BWG, PLANB, IVL, BRR, BLAND, STPI และ NYT 2) กลุ่ม Domestic Play : BANK (SCB, KBANK และ BBL), ค้าปลีก (BJC และ ROBINS), รับเหมา (STEC และ CK) และ 3) หุ้นที่คาดได้อานิสงส์นโยบาย Trump (IVL, BANPU, BRR, KSL, STA, HANA, SVI และ TU)
 
หุ้นเด่นสัปดาห์นี้
1) BJC (ราคาเป้าหมาย 60.00 บาท) : FTSE นำเข้าสู่ Big Caps Basket ศุกร์นี้หนุนจิตวิทยาบวก + กำไรปี 2017 เด่น
2) SNC (ราคาเป้าหมาย 23.10 บาท) : Valuation ถูกเพียง 9.4 เท่า + ปันผลสูง 6.1% น่าดึงดูดต่อการสะสม
3) PSTC (ราคาเป้าหมาย 1.05 บาท) : คาดปี 2017 Turnaround จากการรับรู้รายได้โรงไฟฟ้ ารวม 42.3MW